open-index/open-wikipedia-markdown huggingface dataset:
Ραγισμένες Αγκαλιές

Το ***Ραγισμένες Αγκαλιές*** (πρωτότυπος τίτλος: ***Los abrazos rotos***, διεθνής τίτλος: ***Broken Embraces***) είναι ισπανική αισθηματική θρίλερ ταινία του 2009, σε σκηνοθεσία και σενάριο Πέδρο Αλμοδόβαρ. Η παραγωγή έγινε από τον ίδιο τον Αλμοδόβαρ, σε συνεργασία με τον Αγουστίν Αλμοδόβαρ. Πρωταγωνιστές της ταινίας είναι μερικοί από τους συνηθισμένους ηθοποιούς του σκηνοθέτη όπως η Πενέλοπε Κρουζ, η Μπλάνκα Πορτίγιο, ο Λουίς Ομάρ, η Άνχελα Μολίνα, η Λόλα Ντουένιας και η Ρόσι ντε Πάλμα. Η πλοκή της ταινίας περιστρέφεται γύρω από έναν σεναριογράφο, ο οποίος θυμάται την τραγική κατάληξη που είχε η αγαπημένη του, η οποία ήταν σύζυγος ενός ψυχαναγκαστικού πλούσιου επιχειρηματία.

Το έργο εμπνεύστηκε από το σκοτάδι και τη φωτογραφία ενός ζευγαριού που είχε τραβήξει ο Αλμοδόβαρ, στα τέλη του 1990, στην παραλία Ελ Γκολφε της Λανθαρότε. Το έργο αποτελεί έναν φόροι τιμής στον κινηματογράφο, καθώς και στα είδη που καταπιάνεται. Στυλιστικά, δύσκολα μπορεί να καταταχθεί κάπου πολύ συγκεκριμένα καθώς έχει ένα νουαρ-ίζον ύφος μαζί με μελόδραμα, μπλέκοντας κι άλλα είδη όπως στοιχεία κόμικ και ταινία-μέσα-σε-ταινία. Έχει επίσης ελαφρά κωμική διάθεση σε κάποιες περιπτώσεις, όμοια με εκείνη της ταινίας *[[Γυναίκες στα πρόθυρα νευρικής κρίσης]]* (1988). Μερικά από τα πικοίλα θέματα που θίγονται σε αυτήν την ταινία είναι η ηδονοβλεψία, η απώθηση, η πορνεία, ο θάνατος, η εκδίκηση, νοσήματα και φάρμακα.

Η ταινία κυκλοφόρησε στις 18 Μαρτίου του 2009 στην Ισπανία. Την ίδια χρονιά υπήρξε και υποψήφια για Χρυσό Φοίνικα. Ενώ και οι κριτικοί το αποδέχτηκαν με θετικές κριτικές. Η ταινία επίσης υπήρξε υπόψήφια για BAFTA και Χρυσές Σφαίρες στην κατηγορία Καλύτερη Ξενόγλωσση Ταινία..

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2009
Κατηγορία:Ισπανόφωνες ταινίες
Κατηγορία:Αγγλόφωνες ταινίες
Κατηγορία:Ισπανικές ταινίες
Κατηγορία:Ισπανικές αισθηματικές δραματικές ταινίες
Κατηγορία:Ισπανικές αισθηματικές θρίλερ ταινίες
Κατηγορία:Ισπανικές δραματικές θρίλερ ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες με μουσική σύνθεση Αλμπέρτο Ιγκλέσιας
Κατηγορία:Ταινίες γυρισμένες στη Μαδρίτη
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες παραγωγής Αγουστίν Αλμοδόβαρ
Κατηγορία:Ταινίες παραγωγής El Deseo
Κατηγορία:Ταινίες με θέμα την αναπηρία
Επιτροπή του ΟΗΕ για τα Βαλκάνια

Η **επιτροπή του ΟΗΕ για τα Βαλκάνια** (γνωστή και ως **ΟΥΝΣΚΟΜΠ** - **UNSCOB**) συγκροτήθηκε στις 21 Οκτωβρίου 1947 με απόφαση της Γενικής Συνέλευσης του ΟΗΕ (ψήφισμα 109 (2)), μετά από αίτημα της ελληνικής κυβέρνησης λόγω της παρέμβασης κομμουνιστικών κρατών στα βόρεια στα εξωτερικά της.

## Παράπονο στο Συμβούλιο Ασφαλείας
Στις 3 Δεκεμβρίου 1946, η ελληνική κυβέρνηση παραπονέθηκε στο Συμβούλιο Ασφαλείας των Ηνωμένων Εθνών για την παρέμβαση των βόρειων κομμουνιστών γειτόνων της στα εσωτερικά της ζητήματα. Το Συμβούλιο ξεκίνησε έρευνα αλλά απέτυχε να οδηγήσει σε κάποια απόφαση όσον αφορά το παράπονο της Ελλάδας και έτσι πέρασε το ζήτημα στην Γενική Συνέλευση.

## Ίδρυση
Με το ψήφισμα 109 (2) της 21ης Οκτωβρίου 1947, η Γενική Συνέλευση συγκρότησε την Επιτροπή του ΟΗΕ για τα Βαλκάνια. 9 εκ των 11 μελών του Συμβουλίου Ασφαλείας, συμπεριλαμβανομένης της Ολλανδίας, παρείχαν το καθένα από δύο μέλη για την επιτροπή. Η Σοβιετική Ένωση και η Πολωνία αρνήθηκαν να συμμετάσχουν. Τα 4 εμπλεκόμενα μέρη υποχρεώθηκαν να βρουν ειρηνική λύση στις διαφορές τους.

## Τοποθέτηση παρατηρητών
Η Γενική Συνέλευση συμβούλευσε την επιτροπή να επιτηρεί την πρόοδο και να παράσχει υποστήριξη αν χρειαστεί. Η επιτροπή διόρισε ομάδες παρατηρητών αλλά υπήρξαν προβλήματα επειδή οι βόρειοι γείτονες της Ελλάδας αρνήθηκαν την είσοδο τους στο έδαφος τους. Η επιτροπή απέστειλε τους παρατηρητές της σε 7 βάσεις περιπολίας κατά μήκος της βόρειας Ελλάδας, οι οποίες χρησιμοποιούνταν ως λειτουργικές βάσεις για πολυήμερες περιπολίες.

## Παραπομπές

Κατηγορία:Οργανισμός Ηνωμένων Εθνών
Βουλευτικές εκλογές 2019 στα Ηνωμένα Αραβικά Εμιράτα

Στις 5 Οκτωβρίου 2019 διεξήχθησαν στα Ηνωμένα Αραβικά Εμιράτα **κοινοβουλευτικές εκλογές** για την εκλογή των μισών μελών του ομοσπονδιακού εθνικού συμβουλίου. Οι εκλογές πραγματοποιήθηκαν μέσω ενός εκλογικού σώματος, του οποίου η σύνθεση αυξήθηκε από 224.279 το 2015 σε 337.738 το 2019.  

## Εκλογικό σύστημα
Το 40μελές Ομοσπονδιακό Εθνικό Συμβούλιο αποτελείται από 20 έμμεσα εκλεγμένα μέλη και 20 διορισμένα μέλη. Τα 20 εκλεγμένα μέλη εξελέγησαν με ενιαία μη μεταβιβάσιμη ψηφοφορία σε επτά εκλεκτορικά κολέγια με βάση τα εμιράτα: τα κολλέγια του Αμπού Ντάμπι και του Ντουμπάι εκλέγουν από τέσσερα μέλη το καθένα, τα κολέγια τωνεμιράτων Σάρτζα και Ρας αλ-Καϊμά τρία, και τα κολέγια του Ατζμάν, Φουτζέιρα και Ουμ αλ-Καϊγιάν δύο το καθένα.  Οι ψηφοφόροι μπορούν να ψηφίσουν μόνο για έναν υποψήφιο στο εμιράτο τους.  Τον Δεκέμβριο του 2018 ο πρόεδρος Χαλίφα μπιν Ζαγέντ αλ Ναχαγιάν εξέδωσε μια οδηγία σύμφωνα με την οποία τα μισά μέλη του Συμβουλίου πρέπει να είναι γυναίκες.  

Σύμφωνα με το Σύνταγμα των Ηνωμένων Αραβικών Εμιράτων, "κάθε εμιράτο είναι ελεύθερο να καθορίσει τη μέθοδο επιλογής των πολιτών που τον εκπροσωπούν στο Ομοσπονδιακό Εθνικό Συμβούλιο". Οι κυβερνήτες κάθε εμιράτου αποφασίζουν ποιος θα μπορέσει να ψηφίσει.  Ο συνολικός αριθμός των ψηφοφόρων αυξήθηκε σε κάθε εκλογή, με στόχο να μπορούν όλοι οι πολίτες να ψηφίζουν στο μέλλον.  

Την ημέρα των εκλογών άνοιξαν 39 κέντρα ψηφοφορίας στα Ηνωμένα Αραβικά Εμιράτα, εννέα από τα οποία ήταν ανοικτά για πρόωρη ψηφοφορία στο διάστημα 1-3 Οκτωβρίου. Οι ψηφοφόροι του εξωτερικού μπόρεσαν να ψηφίσουν στις πρεσβείες των ΗΑΕ στις 22-23 Σεπτεμβρίου.  

## Εκστρατεία
Συνολικά 479 υποψήφιοι έλαβαν μέρος στις εκλογές.  Καθώς δεν υπήρχαν πολιτικά κόμματα κατά τη διάρκεια των εκλογών, όλοι οι υποψήφιοι κατήλθαν ως ανεξάρτητοι. 

## Αποτελέσματα
Συνολικά 117.592 ψηφοφόροι ψήφισαν, με ποσοστό συμμετοχής 34,81%. Ο αριθμός των ψηφισάντων αυξήθηκε κατά 48,5% σε σύγκριση με τις εκλογές του 2015.  

Επτά από τα 20 εκλεγέντα μέλη ήταν γυναίκες  αν και ο μοναδικός βουλευτής που εκλέχθηκε βουλευτής Ναάμα αλ-Σάρχαν δεν κατάφερε να επανεκλεγεί στο εμιράτο Ρας αλ-Καϊμά.  Ως εκ τούτου, 13 από τα 20 μέλη που διορίστηκαν ήταν γυναίκες προκειμένου να επιτευχθεί η ισότητα των φύλων.  

### Εκλεγμένα μέλη

## Παραπομπές


2019
Ηνωμενα Αραβικα Εμιρατα
Δέλτα Τ

μικρογραφία|Σύγκριση ΔΤ και χρόνου από το 1657 έως το 2018.
Στην ακριβή χρονομέτρηση, το **δέλτα Τ** (γνωστό και με τις παραλλαγές ΔT και Δt) είναι η μέτρηση του αθροιστικού αποτελέσματος της απόκλισης της περιόδου περιστροφής της Γης από την σταθερού μεγέθους ημέρα του ατομικού χρόνου. Επίσημα, το δέλτα Τ είναι η χρονική διαφορά που προκύπτει από την αφαίρεση του παγκόσμιου χρόνου (UT, μέγεθος το οποίο ορίζεται από την περιστροφή της Γης) από τον επίγειο χρόνο (TT, ανεξάρτητη από την περιστροφή της Γης): . Η τιμή του δέλτα Τ έχει μεταβληθεί με τα χρόνια. Η τιμή του στις αρχές του 1902 ήταν σχεδόν μηδέν, ενώ το 2002 είχε εκτοξευθεί στα 64 δευτερόλεπτα περίπου. Έτσι, η περιστροφή της Γης στην εκατονταετία 1902 - 2002 διήρκεσε περίπου 64 δευτερόλεπτα περισσότερο από το απαιτούμενο ως προς τις ημέρες του ατομικού χρόνου.

## Παραπομπές
Κατηγορία:Χρονικές κλίμακες
Μαργαρίτα Γιολάντα της Σαβοΐας

Η **Μαργαρίτα Ιολάνθη** (ιταλ. *Margarita Yolanda*, 15 Νοεμβρίου 1635 - 29 Απριλίου 1663) από τον Οίκο της Σαβοΐας ήταν κόρη του Δούκα της Σαβοΐας και με τον γάμο της έγινε δούκισσα της Πάρμα.

## Βιογραφία
Γεννήθηκε στο Τορίνο και ήταν το έκτο παιδί και η δεύτερη κόρη του Βίκτωρα Αμεδαίου Α΄ της Σαβοΐας και της Χριστίνας των Βουρβόνων, κόρης του Ερρίκου Δ΄ της Γαλλίας.

Παντρεύτηκε το Ρανούτσο Φαρνέζε, Δούκα της Πάρμα. Απέκτησαν δύο παιδιά που δεν επέζησαν. Η Μαργαρίτα Ιολάνθη πέθανε δύο μέρες μετά τη γέννα του δεύτερου παιδιού τους. Ενταφιάστηκε στη Βασιλική της Αγίας Μαρία ντέλλα Στεκάτα.

Μετά το θάνατό της, ο Δούκας της Πάρμα παντρεύτηκε δύο φορές, τις πριγκίπισσες της Μόντενα Ιζαμπέλλα και Μαρία ντ'Έστε.

## Οικογένεια
Παντρεύτηκε το 1660 τον Ρανούτσο Β΄ Φαρνέζε της Πάρμα. Απέκτησαν δύο παιδιά που δεν επέζησαν:

* θνησιγενής κόρη (14 Δεκεμβρίου 1661).
* γιος (27 - 28 Απριλίου 1663).

## Πηγές
* https://web.archive.org/web/20110526032759/http://www.italycyberguide.com/History/factspersons/wxyz.htm (Retrieved January 23, 2005)

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Κατηγορία:Δούκισσες της Πάρμας
Αμάντα Άμπινγκτον

Η **Αμάντα Άμπινγκτον** (γεννημένη **Αμάντα Τζέιν Σμιθ** στις 28 Φεβρουαρίου 1974) είναι Αγγλίδα ηθοποιός. Γεννήθηκε στο Βόρειο Λονδίνο και μεγάλωσε στο Χάρτφορντσαϊρ. Είναι περισσότερο γνωστή για τους ρόλους της ως Μις Μάρντι και ως Μαίρη Γουάτσον στις τηλεοπτικές σειρές *[[Mr Selfridge]]* και *[[Sherlock (τηλεοπτική σειρά)|Sherlock]]* αντίστοιχα.

## Σταδιοδρομία
Μέχρι το 2007, συμμετείχε στην τηλεοπτική σειρά *The Bill* ερμηνεύοντας διαφορετικούς χαρακτήρες. Κατά την ίδια περίοδο, εμφανίστηκε επίσης στις τηλεοπτικές σειρές *Wycliffe*, *Casualty*, *Dream Team*, *The Sins*, *Shades*, *Doc Martin*, *Coupling* και *Teachers*. Το 2005 συμμετείχε στο κωμικό σκετς σόου *Man Stroke Woman* και την περίοδο 2007-2008 στην κωμωδία *After You've Gone* με τον Νίκολας Λίντχαρστ. Εμφανίστηκε επίσης σε επαναλαμβανόμενες σειρές όπως οι *Bernard's Watch* και *Case Histories*.

Το 2013 προστέθηκε στο καστ της τηλεοπτικής σειράς *[[Mr Selfridge]]* ως Μις Μάρντι, δίπλα στους Τζέρεμι Πίβεν και Φράνσις Ο' Κόνορ. Το 2014, η Άμπινγκτον προστέθηκε στο καστ του τρίτου κύκλου της τηλεοπτικής σειράς *[[Sherlock (τηλεοπτική σειρά)|Sherlock]]*, ως η σύζυγος του Τζον Γουάτσον, τον οποίο ενσάρκωνε ο τότε σύντροφός της Μάρτιν Φρίμαν. Το 2015 συμμετείχε στην τηλεοπτική δραματική σειρά του BBC, *Cuffs*.

Στο θέατρο, τον Αύγουστο του 2018, η Άμπινγκτον εμφανίστηκε στο έργο *God of Carnage* στον ρόλο της «Ανέτ», το οποίο ανέβηκε στο Βασιλικό Θέατρο στη Μπαθ. Το 2019 είχε τον ρόλο της Αν στο έργο του Φλόριαν Ζέλερ *The Son*, το οποίο ανέβηκε στο θέατρο Kiln στο Κίλμπερν του Λονδίνου. Αργότερα, την ίδια χρονιά, το έργο μεταφέρθηκε στο θέατρο Duke of York's στο West End.

## Προσωπική ζωή
Η Άμπινγκτον υπήρξε ζευγάρι με τον Βρετανό ηθοποιό Μάρτιν Φρίμαν, τον οποίο γνώρισε στα γυρίσματα της ταινίας *Men Only* το 2000. Το ζευγάρι δούλεψε μαζί στην οθόνη σε παραγωγές όπως οι ταινίες *The Debt* και *Όνειρα γλυκά* και οι τηλεοπτικές σειρές *The Robinsons* και *[[Sherlock (τηλεοπτική σειρά)|Sherlock]]*. Μαζί απέκτησαν δύο παιδιά και ζούσαν στο Χάρτφορντσαϊρ πριν ανακοινώσουν τον χωρισμό τους το 2016.

## Φιλμογραφία

## Παραπομπές


## Εξωτερικοί σύνδεσμοι
*

Κατηγορία:Αγγλίδες ηθοποιοί τηλεόρασης
Παύλος Ασάνης

Ο **Παύλος Ασάνης** ήταν βυζαντινός αξιωματούχος του 15ου αιώνα.

Ήταν κυβερνήτης της Κωνσταντινούπολης την περίοδο  1438-1440, είχε σταλεί σε πρεσβεία στον Μουράτ Β΄ το 1437. Αναφέρεται με τον τίτλο του *άρχων*, σαν από τους τελευταίους Βυζαντινούς άρχοντες. Παντρεύτηκε κάποια Παλαιολογίνα και απέκτησε μαζί της τρία παιδιά, τον Ματθαίο, την Θεοδώρα που την πάντρεψε με τον Δημήτριο Παλαιολόγο και την Σιμωνίδα.

## Παραπομπές


Κατηγορία:Βυζαντινοί του 15ου αιώνα
Παυλος
Κατηγορία:Βυζαντινοί διπλωμάτες
Κατηγορία:Βυζαντινοί άρχοντες
Reddit

Το **Reddit** είναι αμερικανική ιστοσελίδα συγκέντρωσης ειδήσεων, περιεχομένου και συζήτησης. Τα εγγεγραμμένα μέλη υποβάλλουν περιεχόμενο στον ιστότοπο, όπως εικόνες, συνδέσμους, κείμενα, τα οποία συζητούνται με άλλους χρήστες. Επίσης οι χρήστες ψηφίζουν υπέρ ή κατά των δημοσιεύσεων. Οι αναρτήσεις γίνονται σε δημιουργημένες από τους χρήστες ομάδες, τα *subreddits*, τα οποία καλύπτουν μια ποικιλία θεμάτων όπως: ειδήσεις, επιστήμη, ταινίες, βιντεοπαιχνίδια, ιστορία, μουσική, βιβλία, γυμναστήριο, τρόφιμα  και εικόνες. Οι δημοσιεύσεις με τις περισσότερες θετικές ψήφους εμφανίζονται προς την κορυφή του υπορέντιτ, ενώ αν λάβουν αρκετές θετικές ψήφους εμφανίζονται στην κορυφή της ιστοσελίδας. Παρά τους αυστηρούς κανόνες που απαγορεύουν την παρενόχληση ανάμεσα στα μέλη, οι διαχειριστές του Reddit έχουν ξοδέψει αρκετούς πόρους για την επιβολή των κανόνων της ιστοσελίδας.

Σύμφωνα με το Alexa Internet, τον Ιούλιο του 2019 το Reddit είναι η 5η δημοφιλέστερη ιστοσελίδα στις ΗΠΑ (από τις οποίες προέρχεται το 55% των επισκεπτών της ιστοσελίδας) και η 13η δημοφιλέστερη στο διαδίκτυο. Το 7,4% των επισκέψεων προέρχεται από το Ηνωμένο Βασίλειο και το 5,8% προέρχεται από τον Καναδά. Στις 13 Ιανουαρίου 2020 ήταν η 18η ιστοσελίδα με τις περισσότερες επισκέψεις σύμφωνα με την Alexa Internet.

Το Reddit δημιουργήθηκε στις 23 Ιουνίου 2005 από τους Στηβ Χάφμαν και Αλέξις Οχανιάν, συγκάτοικους στo Πανεπιστήμιο της Βιρτζίνια εκείνη την εποχή. Η Condé Nast Publications απέκτησε τη σελίδα τον Οκτώβριο του 2006. Το 2011, η Reddit έγινε ανεξάρτητη θυγατρική της μητρικής εταιρείας της Condé Nast, Advance Publications. Τον Οκτώβριο του 2014, το Reddit συγκέντρωσε 50 εκατομμύρια δολάρια σε γύρο χρηματοδότησης υπό την ηγεσία του Σαμ Άλτμαν, γύρος ο οποίος συμπεριλάμβανε τους επενδυτές Μαρκ Αντρίσεν, Πίτερ Τιλ, Ρον Κόνγουεϊ, Σνουπ Ντογκ και Τζάρεντ Λέτο. Η επένδυση αύξησε την αξία της εταιρείας στα 500 εκατομμύρια δολάρια. Τον Ιούλιο του 2017, το Reddit συγκέντρωσε 200 εκατομμύρια δολάρια αυξάνοντας την αξία του στα 1,8 δισεκατομμύρια δολάρια, με κύριο μέτοχο και ιδιοκτήτη την Advance Publications. Τον Φεβρουάριο του 2019, ένας γύρος χρηματοδότησης υπό την κινεζική Tencent έφερε 300 εκατομμύρια δολάρια στην εταιρεία, αυξάνοντας την αξία της στα 3 δισεκατομμύρια δολάρια. Τον Σεπτέμβριο του 2018 η ιστοσελίδα απασχολούσε 400 υπαλλήλους.

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Ελεύθερο λογισμικό προγραμματισμένο σε Python
Κατηγορία:Ιστοσελίδες
Κατηγορία:Ιστοσελίδες κοινωνικής δικτύωσης
Ευημερούσα Αρμενία

Η **Ευημερούσα Αρμενία** (, σύντμηση: ԲՀԿ, ΒΗΚ) είναι ένα πολιτικό κόμμα στην Αρμενία. Ιδρύθηκε την 30η Απριλίου 2004 από τον μεγιστάνα επιχειρηματία Γκάγκικ Τσαρουκιάν. Επί του παρόντος είναι το κύριο κόμμα της αντιπολίτευσης στο Κοινοβούλιο της Αρμενίας. 
## Ιστορία
Το κόμμα συμμετείχε στις Αρμενικές βουλευτικές εκλογές του 2007, συγκέντρωσε το 15,29% των ψήφων, κέρδισε τις 18 από τις 131 έδρες και έγινε το δεύτερο μεγαλύτερο πολιτικό κόμμα στο κοινοβούλιο. 

Στις βουλευτικές εκλογές του 2012 συγκέντρωσε το 29,93% των ψήφων, κέρδισε τις 37 από τις 131 έδρες του Κοινοβουλίου και έγινε το κύριο κόμμα της αντιπολίτευσης. 

Την 18η Ιανουαρίου 2017 η Ευημερούσα Αρμενία του Γκάγκικ Τσαρουκιάν προσχώρησε σε μία πολιτική συμμαχία με το Κόμμα Αποστολή του Μανούκ Σουκιασιάν και το Κόμμα Συμμαχία του Τιγκράν Ουριχανιάν. Ήταν μία φιλελεύθερη πολιτική συμμαχία τριών κομμάτων που ονομάστηκε Συμμαχία του Τσαρουκιάν, με αρχηγό τον ίδιο. Η Συμμαχία συμμετείχε στις βουλευτικές εκλογές του 2017, συγκέντρωσε το 27,35% των ψήφων και κέρδισε τις 31 από τις 105 έδρες του Κοινοβουλίου. Κυβέρνηση έγινε το Ρεπουμπλικανικό Κόμμα που συγκέντρωσε το 49,17% των ψήφων και τις 58 έδρες. Η Συμμαχία του Τσαρουκιάν διαλύθηκε την 14η Νοεμβρίου 2018. 

Στις πρόωρες βουλευτικές εκλογές του 2018, η Ευημερούσα Αρμενία συγκέντρωσε το 8,26% των ψήφων, τις 26 από τις 132 έδρες και παρέμεινε το κύριο κόμμα της αντιπολίτευσης στο Κοινοβούλιο. Κυβέρνηση έγινε η Συμμαχία Το Βήμα Μου, που κατάφερε συντριπτική νίκη συγκεντρώνοντας το 70,42% των ψήφων και τις 88 έδρες.

## Εκλογική ιστορία

### Βουλευτικές εκλογές

*Ως μέρος της Συμμαχίας του Τσαρουκιάν
### Προεδρικές εκλογές

### Δημαρχείο της Γερεβάν

## Παραπομπές


Κατηγορία:Ευρωσκεπτικιστικά κόμματα
Κατηγορία:Ευρωσκεπτικισμός
Κατηγορία:Πολιτικά κόμματα στην Αρμενία
Σγουρομάλλης Παλαιολόγος

Ο **Σγουρομάλλης Παλαιολόγος** ήταν βυζαντινός αξιωματούχος του 15ου αιώνα από την Οικογένεια Σγουρών.

Ήταν ο τελευταίος βυζαντινός άρχοντας της Καρύταινας και μετά από μικρή αντίσταση την παρέδωσε στους Οθωμανούς το 1460. Είναι άγνωστο πως έφερε το όνομα των Παλαιολόγων ενώ ανήκε στην οικογένεια Σγουρών, πιθανότατα από επιγαμία, την ίδια περίοδο αναφέρονται κι άλλοι που φέρουν τα δύο ονόματα στο Δεσποτάτο του Μυστρά.

## Παραπομπές


Κατηγορία:Βυζαντινοί του 15ου αιώνα
Σγουρομαλλης
Κατηγορία:Βυζαντινοί άρχοντες
Κατηγορία:Πρόσωπα του Δεσποτάτου του Μορέως
Κατηγορία:Παλαιολόγοι εκ θηλυγονίας
Μπόισον Γουίνι

Ο **Μπόισον Γουίνι ντε Σόουζα** (*Boison Wynney de Souza*, γενν. 27 Δεκεμβρίου 1996), γνωστός ως **Μπόισον Γουίνι** ή απλά **Μπόισον**, είναι Λιβεριανός ποδοσφαιριστής, γεννημένος στην Ισπανία, ο οποίος αγωνίζεται ως τερματοφύλακας για τη Δόξα Δράμας. 

## Σταδιοδρομία σε συλλόγους
Τη σεζόν 2015-16, ο Μπόισον εντάχθηκε με δανεισμό στην ΚΝ Ολίμπικ ντε Σάτιβα από την ΡΚΝ Μαγιόρκα Β, χωρίς να παίξει σε αγώνα. 

Στη συνέχεια, έπαιξε κατά σειρά στις ΚΕ Εουρόπα, ΚΝ Γιοσετένσε, ΚΝ Μπινισαλέμ και Μαγιόρκα Β. 

Στις 31 Αυγούστου 2019, υπέγραψε μονοετές συμβόλαιο με τη Δόξα Δράμας της Σούπερ Λιγκ 2. 

## Διεθνής σταδιοδρομία
Ο Μπόισον γεννήθηκε στην Πάλμα ντε Μαγιόρκα από Λιβεριανό πατέρα και Βραζιλιάνα μητέρα. Ως εκ τούτου, μπορούσε να εκπροσωπεί την Ισπανία, τη Λιβερία ή τη Βραζιλία. Έλαβε την πρώτη του κλήση στην Εθνική Λιβερίας στις 2 Νοεμβρίου 2016. Έκανε το διεθνές του ντεμπούτο στην εκτός έδρας ήττα με 3-0 εναντίον της Ζιμπάμπουε για την προκριματική φάση του Κυπέλλου Εθνών Αφρικής 2019, στις 11 Ιουνίου 2017. 

## Παραπομπές


## Εξωτερικοί σύνδεσμοι
* 
* 
* Boison Wynney at La Preferente (in Spanish)
* 
* Προφίλ στο Transfermarkt.com

Κατηγορία:Λιβεριανοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ισπανοί λιβεριανής καταγωγής
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Λιβερίας
Κατηγορία:Ποδοσφαιριστές ΚΕ Εουρόπα
Κατηγορία:Ποδοσφαιριστές ΡΚΝ Μαγιόρκα Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Δόξας Δράμας
Κατηγορία:Ξένοι ποδοσφαιριστές στην Ελλάδα
Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Μίνι Σειρά ή Σειρά Ανθολογίας ή Τηλεταινία

Το **[[Βραβεία Έμμυ Ζώνης Υψηλής Τηλεθέασης|Βραβείο Έμμυ Ζώνης Υψηλής Τηλεθέασης]] Α' Αντρικού Ρόλου σε Μίνι Σειρά ή Τηλεταινία** είναι ετήσιο βραβείο που δίνεται στον καλύτερο άντρα ηθοποιό σε πρωταγωνιστικό ρόλο μίνι τηλεοπτικής σειράς ή τηλεταινίας της χρονιάς και απονέμεται από την Ακαδημία Τηλεοπτικών Τεχνών και Επιστημών (ATAS). Το βραβείο, ως **Καλύτερη Ερμηνεία Άντρα Ηθοποιού σε μία Ενιαία Παράσταση**, δόθηκε για πρώτη φορά το 1955 στον Ρόμπερτ Κάμινγκς για την ερμηνεία του ως ο ένορκος με το νούμερο 8 στην τηλεοπτική σειρά *Studio One*, στο επεισόδιο «Twelve Angry Men». Το όνομα του βραβείου είχε διάφορες παραλλαγές κατά τη διάρκεια των ετών, καταλήγοντας στη σημερινή του ονομασία, αυτή του Α' Αντρικού Ρόλου σε Μίνι Σειρά ή Τηλεταινία.

Ο Λόρενς Ολίβιε κατέχει το ρεκόρ του ηθοποιού με τα περισσότερα βραβεία (4) στην κατηγορία, ενώ ο Χαλ Χόλμπρουκ έχει τις περισσότερες υποψηφιότητες (7).

## Νικητές και υποψηφιότητες
Οι παρακάτω πίνακες, χωρισμένοι ανά δεκαετία, παρουσιάζουν τους νικητές και τις υποψηφιότητες του βραβείου «Α' Αντρικού Ρόλου σε Μίνι Σειρά ή Τηλεταινία», σύμφωνα με τη βάση δεδομένων της επίσημης σελίδας των Βραβείων Έμμυ Ζώνης Υψηλής Τηλεθέασης.

### Δεκαετία του 1950

### Δεκαετία του 1960

### Δεκαετία του 1970

### Δεκαετία του 1980

### Δεκαετία του 1990

### Δεκαετία του 2000

### Δεκαετία του 2010

### Δεκαετία του 2020

## Προγράμματα με πολλές νίκες
;2 βραβεία
* *American Crime Story*

## Ηθοποιοί με πολλές νίκες

;4 βραβεία
* Λόρενς Ολίβιε

;3 βραβεία
* Πίτερ Ουστίνοφ

;2 βραβεία
* Φρεντ Ασταίρ
* Χιουμ Κρόνιν
* Πίτερ Φαλκ
* Χαλ Χόλμπρουκ
* Άντονι Χόπκινς
* Αλ Πατσίνο
* Τζέιμς Γουντς

## Ηθοποιοί με πολλές υποψηφιότητες

;7 υποψηφιότητες
* Χαλ Χόλμπρουκ

;6 υποψηφιότητες
* Μπένεντικτ Κάμπερμπατς
* Λόρενς Ολίβιε

;5 υποψηφιότητες
* Μπο Μπρίτζες
* Τζέιμς Γκάρνερ
* Τζακ Λέμον
* Τζέισον Ρόμπαρντς
* Μίκι Ρούνεϊ
* Τζορτζ Σι Σκοτ
* Τζέιμς Γουντς

;4 υποψηφιότητες
* Κένεθ Μπράνα
* Ρίτσαρντ Τσάμπερλεϊν
* Χιουμ Κρόνιν
* Ρόμπερτ Ντουβάλ
* Ίντρις Έλμπα
* Γουίλιαμ Χ. Μάσι

;3 υποψηφιότητες
* Λι Τζ. Κομπ
* Λώρενς Φίσμπερν
* Πίτερ Φαλκ
* Χένρι Φόντα
* Λουίς Γκοσέτ
* Άντονι Χόπκινς
* Μπεν Κίνγκσλεϊ
* Φρέντρικ Μαρτς
* Αλ Πατσίνο
* Κρίστοφερ Πλάμερ
* Πίτερ Στράους
* Πίτερ Ουστίνοφ

;2 υποψηφιότητες
* Άλαν Άλντα
* Άλαν Άρκιν
* Φρεντ Ασταίρ
* Αντόνιο Μπαντέρας
* Ρόμπερτ Μπλέικ
* Μάικλ Κέιν
* Μπράιαν Ντένεχι
* Γουίλιαμ Ντεβάν
* Μέλβιν Ντάγκλας
* Άλμπερτ Φίνεϊ
* Ρίκι Τζερβέιζ
* Τζον Γκίλγκουντ
* Χιου Γκραντ
* Άλεκ Γκίνες
* Έντουαρντ Χέρμαν
* Τρέβορ Χάουαρντ

* Τζέρεμι Άιρονς
* Τόμι Λι Τζόουνς
* Τζον Λίθγκοου
* Γιούαν ΜακΓκρέγκορ
* Ίαν ΜακΚέλεν
* Μπάρι Πέπερ
* Σίντνεϊ Πουατιέ
* Άλαν Ρίκμαν
* Κλιφ Ρόμπερτσον
* Μαρκ Ράφαλο
* Τζέφρεϊ Ρας
* Μάρτιν Σιν
* Γκάρι Σινίζ
* Ροντ Στάιγκερ
* Ντένις Γουίβερ
* Τομ Γουίλκινσον
* Εντ Γουίν

## Παραπομπές


## Εξωτερικοί σύνδεσμοι
* 
*  στη σελίδα της Ακαδημίας Τηλεοπτικών Τεχνών και Επιστημών

Α' Αντρικός Ρόλος
Οίκος του Μπεργκ

Ο όρος **Οίκος του Μπεργκ** μπορεί να αναφέρεται σε:
* Οίκος του Μπεργκ (Ιρλανδία), ιρλανδικός κλάδος της Άγγλο-Νορμανδικής οικογένειας που έμεινε γνωστή σαν Ντε Μπεργκ (de Burgh, επίσης Burke και Bourke)
* Οίκος του Μπεργκ (Γερμανία), γερμανικός κλάδος του Οίκου των Ετσονιδών, που περιλαμβάνει τους κόμητες του Μπεργκ (Berg).
Μαρία Μαγδαληνή της Αυστρίας (1689-1743)

H **Μαρία Μαγδαληνή** (γερμ. *Maria Magdalena*, 26 Μαρτίου 1689 - 1 Μαΐου 1743) από τον Οίκο των Αψβούργων ήταν αρχιδούκισσα της Αυστρίας.

## Βιογραφία
Η *Μαρία Μαγδαληνή Ιωσηφίνα* ήταν η τέταρτη κόρη (3η από τον 3ο γάμο) του Λεοπόλδου Α΄ της Αγίας Ρωμαϊκής Αυτοκρατορίας και της Ελεονώρας Μαγδαληνής, κόρης του Φιλίππου Γουλιέλμου του Παλατινάτου-Νόιμπουργκ. Γεννήθηκε στο Χόφμπουργκ στη Βιέννη. 

Λίγο πριν τον Πόλεμο της Ισπανικής Διαδοχής (1701-14) υπήρχε το ερώτημα ο Φίλιππος Ε΄, νέος βασιλιάς της Ισπανίας, να νυμφευόταν τη Μαρία Μαγδαληνή, αλλά για πολιτικούς λόγους αντιτέθηκε σε αυτό ο πάππος του Λουδοβίκος ΙΔ΄, με τη δικαιολογία ότι καμιά από τις κόρες του Λεοπόλδου δεν άρεσε στον εγγονό του. Το 1708 η αδελφή της Μαρία Άννα, τρίτη κόρη (2η από τον 3ο γάμο) του Λεοπόλδου, παντρεύτηκε τον Ιωάννη Ε΄ της Πορτογαλίας και η Μαρία Μαγδαληνή προτάθηκε για νύφη του αδελφού του Φραγκίσκου, Δούκα της Μπέζα. Οι διαπραγματεύσεις δεν τελεσφόρησαν από την αρχή και οι δύο υποψήφιοι έμειναν άγαμοι. Έπειτα από τον πόλεμο, τo 1714 απεβίωσε η Μαρία Λουίζα της Σαβοΐας, πρώτη σύζυγος του Φιλίππου Ε΄ της Ισπανίας, και το ερώτημα τού να παντρευτεί η Μαρία Μαγδαληνή τον Βασιλιά, επανήλθε. Δεν ευοδώθηκε όμως το συνοικέσιο και ο Φίλιππος Ε΄ νυμφεύτηκε την Ελισάβετ Φαρνέζε της Πάρμας.

Έπειτα από τις ατυχείς προτάσεις, η Μαρία Μαγδαληνή έζησε μοναχικά και έμεινε άγαμη. Είχε στενή σχέση με την ανιψιά της, Μαρία Θηρεσία, κόρη του αδελφού της Καρόλου ΣΤ΄, η οποία θα τον διαδεχόταν. Επίσης είχε επαφή με την αδελφή της Μαρία Άννα. Ήταν 54 ετών, όταν έπαθε πνευμονία και απεβίωσε. Τάφηκε στην Αυτοκρατορική Κρύπτη της Βιέννης.

## Πρόγονοι


## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French*). Bourdeaux: Frederic Guillaume Birnstiel. 1768. p. 100.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Μαρία Ελισάβετ της Αυστρίας (1680-1741)

Η **Μαρία Ελισάβετ** (γερμ. *Maria Elisabeth von Habsburg*, 13 Δεκεμβρίου 1680 - 26 Αυγούστου 1714) από τον Οίκο των Αψβούργων ήταν κόρη του Αυτοκράτορα της Αγίας Ρωμαϊκής Αυτοκρατορίας. Έγινε κυβερνήτης των Κάτω Χωρών.

## Βιογραφία
Ήταν το τρίτο παιδί και η δεύτερη κόρη του Λεοπόλδου Α΄ της Αγίας Ρωμαϊκής Αυτοκρατορίας και της τρίτης συζύγου του Ελεονώρας Μαγδαληνής των Βίττελσμπαχ, κόρης του Φιλίππου Γουλιέλμου του Παλατινάτου-Νόιμπουργκ. Γεννήθηκε στο Λιντς της Άνω Αυστρίας. Ήταν καλά μορφωμένη και μιλούσε άνετα λατινικά, γερμανικά, γαλλικά και ιταλικά. Δεν παντρεύτηκε.

Το 1725 διαδέχθηκε τον Ευγένιο της Σαβοΐας-Καρινιάν ως κυβερνήτης-αντιβασιλέας στις Αυστριακές Κάτω Χώρες από τον αδελφό της Κάρολο ΣΤ΄ της Αγίας Ρωμαϊκής Αυτοκρατορίας. Περιγράφεται ως δυναμική διοικητής και λαοφιλής. Η ανεξάρτητη πολιτική της ωστόσο, δεν εκτιμάτο πάντα από τη Βιέννη. Ανέστειλε τη λειτουργία της *Εταιρείας της Οστάνδης* (των Ανατολικών και Δυτικών Ινδιών) το 1727 και την έκλεισε το 1731.

Είχε αρκετά οικονομικά μέσα στη διάθεσή της για να διατηρεί μία επιτηδευμένη Αυλή, επικεντρωμένη στην καλλιέργεια και τη μουσική. Μεταξύ άλλων, ήταν η προστάτης του Ζαν-Πωλ Φιόκο, διευθυντή μουσικής στο παρεκκλήσιο, ο οποίος της αφιέρωσε αρκετά ορατόρια μεταξύ των ετών 1726-1738.

Ο αρχιτέκτονας Ζαν-Αντρέ Ανεεσάν σχεδίασε το Ανάκτορο Μαρίεμοντ (στο Μορλανβέ του Αινώ) γι' αυτήν, όπου περνούσε τα καλοκαίρια της. Εκεί απεβίωσε απροσδόκητα και η σορός της εκτέθηκε σε προσκύνημα στις Βρυξέλλες. Ήταν 61 ετών και τάφηκε εκεί αρχικά. Το 1749 μεταφέρθηκε στη Βιέννη, στην Αυτοκρατορική Κρύπτη, δίπλα στον αδελφό της, Κάρολο ΣΤ΄.

## Πρόγονοι


## Πγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans* [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 100.
* Eder, Karl (1961), "Ferdinand III.", *Neue Deutsche Biographie (NDB)* (in German), 5, Berlin: Duncker & Humblot, pp. 85–86; (full text online)

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Μαρία Άννα Ιωσηφίνα της Αυστρίας

Η **Μαρία Άννα Ιωσηφίνα** (γερμ. *Maria Anna Josepha von Habsburg*, 30 Δεκεμβρίου 1654 - 14 Απριλίου 1689) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας και με τον γάμο της έγινε εκλέκτορας του Παλατινάτου.

## Βιογραφία
Ήταν η τρίτη κόρη (2η από τον 3ο γάμο) του Φερδινάνδου Γ΄ της Αγίας Ρωμαϊκής Αυτοκρατορίας και της Ελεονώρας Γκοντζάγκα, κόρης του Καρόλου, Δούκα του Μαγιέν.

## Οικογένεια
Παντρεύτηκε το 1678 τον Ιωάννη Γουλιέλμο του Παλατινάτου. Έκαναν δύο θνησιγενή τέκνα:
* γιος (6 Φεβρουαρίου 1683).
* γιος (5 Φεβρουαρίου 1686).

## Πρόγονοι

## Πηγές
* "GONZAGA: LINEA SOVRANA DI MANTOVA". Enciclopedia genealogica del Mediterraneo (in Italian). Società Genealogica Italiana [Italian Genealogical Society]. Retrieved 29 August 2018.
* "Gonzaga, Maria (1609–1660)". Women in World History: A Biographical Encyclopedia. Gale Research. 2002. Retrieved 28 August 2018.



Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Κατηγορία:Παλατινές κόμισσες του Νόιμπουργκ
Κατηγορία:Δούκισσες του Μπεργκ
Μαρία Γκοντζάγκα, δούκισσα του Μομφερράτου

Η **Μαρία** (ιταλ. *Maria Gonzaga*, 29 Ιουλίου 1609 - 14 Αυγούστου 1660) από τον Οίκο των Γκοντζάγκα ήταν κόρη του Δούκα της Μάντουας & του Μομφερράτου και με τον γάμο της έγινε δούκισσα του Μαγιέν.

## Βιογραφία
Ήταν το μόνο τέκνο του Φραγκίσκου Δ΄ της Μάντοβας & του Μομφερράτου και της Μαργαρίτας, κόρης του Καρόλου Εμμανουήλ Α΄ της Σαβοΐας.

## Οικογένεια
Παντρεύτηκε το 1627 τον 2ο εξάδελφο τού πατέρα της Κάρολο Γκοντζάγκα Δούκα του Νεβέρ, Μαγιέν, Ρετέλ και είχε τέκνο:
* Μαρία (;).
* Κάρολος Β΄ (1629 - 1665), Δούκας της Μάντουα & του Μομφερράτου.
* Ελεονώρα (1630 - 1686), παντρεύτηκε τον Φερδινάνδο Γ΄ της Αγίας Ρωμαϊκής Αυτοκρατορίας.

## Πρόγονοι


## Πηγές
* Sardimpex.com : Gonzaga - Marchesi e Duchi sovrani di Mantova, indice L1[permanent dead link]
* Marek, Miroslav. "Gonzaga family". Genealogy.EU.

## Παραπομπές


Κατηγορία:Οίκος των Γκοντζάγκα
Κατηγορία:Δούκισσες του Μομφερράτου
Κατηγορία:Δούκισσες της Μάντοβα
Παλαιολογίνα Κορνάρο ντελ Καρπάσο

Η **Παλαιολογίνα Καρνάρο ντελ Καρπάσο**, αγνώστου μικρού ονόματος, ήταν ευγενής της Δημοκρατίας του Αγίου Μάρκου με καταγωγή από τους Παλαιολόγους, έζησε τέλη 15ου αρχές 16ου αιώνα την περίοδο ενετοκρατίας της Κύπρου.

Μετά την πτώση του Δεσποτάτου του Μυστρά στους Οθωμανούς το 1460 οι προγονοί της μετανάστευσαν από τον Μυστρά στην Ενετοκρατούμενη Κύπρο. Η Παλαιολογίνα παντρεύτηκε τον Γοδεφρείδο Κορνάρο (Giofredo (Zuffre) Cornaro del Carpasso) άρχοντα του Ριζοκάρπασου, στρατιωτικό και σημαίνων πρόσωπο των ενετών της Κύπρου. Γιος της ήταν ο Παλαιολόγος Κορνάρο.

## Παραπομπές


Παλαιολογινα
Κατηγορία:Ενετοκρατία στην Κύπρο
Κατηγορία:Οικογένεια Κορνάρο της Κύπρου
Μενέδημος ο Κυνικός

Ο **Μενέδημος** (3ος αιώνας π.Χ.) ήταν Κυνικός φιλόσοφος, μαθητής του επικούρειου φιλοσόφου Κολώτη του Λαμψακηνού. Ο Διογένης ο Λαέρτιος γράφει ότι ο Μενέδημος συνήθιζε να περιφέρεται ντυμένος σαν Ερινύα, διακηρύσσοντας ότι ήταν ένα είδος κατασκόπου από τον Κάτω Κόσμο:

*...με την εμφάνιση μιας Ερινύας περιφερόταν λέγοντας πως είχε έρθει από τον Άδη για να σημειώσει όλους τους αδικοπραγούντες, προκειμένου να κατεβεί πάλι στον Κάτω Κόσμο και να δώσει την αναφορά του στις θεότητες που ζουν εκεί. Και η ενδυμασία του ήταν η εξής: ένας σκουρόχρωμος [[χιτών]]ας που έφθανε μέχρι τους αστραγάλους του, μία πορφυρή ζώνη στη μέση του, ένας αρκαδικός πίλος στο κεφάλι του με κεντημένα τα 12 ζώδια πάνω του, και [[Κόθορνος|κοθόρνους]]. Διατηρούσε μια υπερβολικά μακριά γενειάδα και κρατούσε ένα σταχτί ραβδί στο χέρι του.*

Ωστόσο, ο Wilhelm Crönert ισχυρίσθηκε ότι η παραπάνω περιγραφή είχε αντληθεί στην πραγματικότητα από μία από τις σάτιρες (τη *[[Νεκρομαντεία]]*) του Μενίππου (πράγματι, το Λεξικό του Σούδα αναφέρει αυτή την περιγραφή της «Ερινύας» για τον Μένιππο και όχι για τον Μενέδημο) και ότι αντίστοιχες ιστορίες μπορούν να βρεθούν στους διαλόγους του Λουκιανού, οι οποίοι βασίζονται σε αυτούς του Μενίππου.

Δύο πάπυροι από την Ηράκλεια της Καμπανίας υποδεικνύουν ότι ο Μενέδημος αντιδικούσε με τον Κολώτη σχετικώς με τις επικούρειες γνώμες για την ποίηση. Αυτό ενισχύει την άποψη ότι ο Μενέδημος υπήρξε αρχικώς μαθητής του Κολώτη.

## Παραπομπές


Μενεδημος
Ισαβέλλα Κλάρα της Αυστρίας

Η **Ισαβέλλα Κλάρα** (γερμ. *Isabella Clara von Habsburg*, 12 Αυγούστου 1629 - 24 Φεβρουαρίου 1685) από τον Οίκο των Αψβούργων ήταν κόρη του Αρχιδούκα της Πέραν Αυστρίας και με τον γάμο της έγινε Δούκισσα της Μάντοβα & του Μομφερράτου.

## Βιογραφία
Ήταν το τρίτο παιδί και η δεύτερη κόρη του Λεοπόλδου Ε΄ της Πέραν Αυστρίας και της Κλαυδίας των Μεδίκων, κόρης του Φερδινάνδου Α΄ της Τοσκάνης.

## Οικογένεια
Παντρεύτηκε το 1649 τον Κάρολο Β΄ Γκοντζάγκα, Δούκα της Μάντοβα & του Μομφερράτου, και είχε τέκνο:
* Φερδινάνδος Κάρολος (1652 - 1708), Δούκας της Μάντοβας & του Μομφερράτου.

## Πρόγονοι

## Πηγές
* Raffaele Tamalio: Isabella Clara d'Asburgo, duchessa di Mantova e del Monferrato – *Dizionario Biografico degli Italiani vol. 62* (2004) in: www.treccani.it [retrieved 4 December 2016].
* "The Medici Granducal Archive" (PDF). *The Medici Archive Project*. pp. 12–13. Archived from the original (PDF) on 25 April 2005. Retrieved 28 August 2018.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Δούκισσες της Μάντοβα
Κατηγορία:Δούκισσες του Μομφερράτου
Αδόλιος (ασκητής)

**Αδόλιος** ήταν ασκητής του 4ου αιώνα, καταγόμενος από την Ταρσό της Κιλικίας.

Ο Αδόλιος μπορεί να χαρακτηρισθεί ως πρόδρομος των στυλιτών ασκητών. Είχε εγκατασταθεί σε ένα μοναστήρι κοντά στο Όρος των Ελαιών, στο μέρος στο οποίο κατά την παράδοση πραγματοποιήθηκε η Ανάληψη του Ιησού Χριστού. Μετά τη δύση του ήλιου, κάθε ημέρα, κάτω από οποιεσδήποτε καιρικές συνθήκες, συνήθιζε να μένει στο ύπαιθρο, να προσεύχεται και να ψάλλει μέχρι το πρωί. Φαγητό έτρωγε μία φορά κάθε τρεις ημέρες και κατά τη Μεγάλη Τεσσαρακοστή μία φορά κάθε πέντε ημέρες.

## Πηγές
* Το λήμμα «Αδόλιος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 115

Κατηγορία:Ασκητές
Κατηγορία:Χριστιανοί του 4ου αιώνα
Κλεομένης ο Κυνικός

Ο **Κλεομένης** (περ. 300 π.Χ.) ήταν Κυνικός φιλόσοφος, μαθητής του Κράτη του Θηβαίου. Με τη σειρά του, ο Κλεομένης λέγεται ότι είχε διδάξει τον Τίμαρχο τον Αλεξανδρέα και τον Εχεκλή τον Εφέσιο.

Ο Κλεομένης συνέγραψε ένα έργο, τον *Παιδαγωγικό*, από το οποίο ο Διογένης ο Λαέρτιος διέσωσε το εξής ανέκδοτο σχετικώς με τον Διογένη τον Κυνικό:

*Ο Κλεομένης στο έργο του «Παιδαγωγικός» γράφει ότι οι φίλοι του Διογένους ήθελαν να τον εξαγοράσουν όταν είχε πουληθεί ως δούλος. Εκείνος όμως τους αποκαλούσε ανόητους για τούτο, επειδή, όπως έλεγε, τα λιοντάρια δεν είναι οι δούλοι αυτών που τα ταΐζουν, αλλά εκείνοι που τα ταΐζουν είναι στο έλεός τους. Ο φόβος, προσέθετε είναι το χαρακτηριστικό του δούλου, ενώ τα άγρια θηρία κάνουν τους ανθρώπους να τα φοβούνται.*

Η σημασία αυτού του χωρίου είναι ότι αποτελεί μία παλαιότερη χρονικά αναφορά στην ιστορία της αιχμαλωσίας του Διογένους από πειρατές, που τον πούλησαν ως δούλο στα δουλοπάζαρα της Κορίνθου. Η αναφορά αυτή, ως παλαιότερη, δίνει αξιοπιστία στην άποψη ότι η συγκεριμένη ιστορία είναι αληθινή.

## Παραπομπές


Κλεομενης
Άννα Ισαβέλλα Γκοντζάγκα

Η **Άννα-Ισαβέλλα**, ιταλ. Anna-Isabella Gonzaga (12 Φεβρουαρίου 1655 - 11 Αυγούστου 1703) από τον Οίκο των Γκοντζάγκα ήταν κόρη του δούκα της Γκουαστάλα και με τον γάμο της έγινε δούκισσα της Μάντοβας & του Μομφερράτου.

## Βιογραφία
Ήταν η πρώτη (επιζήσασα) κόρη του Φερδινάνδου Γ΄ δούκα της Γκουαστάλα και της Μαργαρίτας των Έστε, κόρης του Αλφόνσου Γ΄ δούκα της Μόντενα.

## Οικογένεια
Παντρεύτηκε το 1671 τον Φερδινάνδο-Κάρολο Γκοντζάγκα δούκα της Μάντοβας & του Μομφερράτου. Δεν απέκτησαν απογόνους.

## Πρόγονοι

## Πηγές
* Anna Isabèlla Gonzaga duchessa di Mantova на сайте Treccani.it 
* Gonzaga, duchi sovrani di Guastalla. 
* [L. Carnevali, Anna Isabella Gonzaga, in Archivio storico lombardo, 1886, p. 378.](http://www.treccani.it/enciclopedia/anna-isabella_(Enciclopedia_Italiana)/)

## Παραπομπές


Κατηγορία:Οίκος των Γκοντζάγκα
Κατηγορία:Δούκισσες της Μάντοβα
Κατηγορία:Δούκισσες του Μομφερράτου
Μαργαρίτα της Σαβοΐας (1589-1655)

Η **Μαργαρίτα** (ιταλ. *Margarita di Savoia*, 28 Απριλίου 1589 - 26 Ιουνίου 1655) από τον Οίκο της Σαβοΐας ήταν κόρη του Δούκα της Σαβοΐας και με τον γάμο της έγινε δούκισσα της Μάντοβας & του Μομφερράτου.

## Βιογραφία
Ήταν η πρώτη κόρη του Καρόλου Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ της Ισπανίας.

## Οικογένεια
Παντρεύτηκε το 1608 τον Φραγκίσκο Δ΄ της Μάντοβας & του Μομφερράτου και είχε τέκνα:
* Μαρία (1609 - 1660), παντρεύτηκε τον Κάρολο Γκοντζάγκα, Δούκα του Μαγιέν.
* Λουδοβίκος (1611 - 1612).
* Ελεονώρα (12 - 13 Σεπτεμβρίου 1612).

## Πρόγονοι



## Πηγές
* *Le Royaume d'Italie, vol. I. Les manuscrits du C.E.D.R.E*. (Cercle d'Études des Dynasties Royales Européennes): Dictionnaire Historique et Généalogique. 1992. ISSN 0993-3964. pp. 80–81, 129-132, 152-154.
* Kamen, Henry (1997). *Philip II*. Yale University Press.
* Storrs, Christopher (1999). *War, Diplomacy and the Rise of Savoy 1690-1720*. Cambridge University Press. ISBN 0521551463.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Κατηγορία:Δούκισσες της Μάντοβα
Κατηγορία:Δούκισσες του Μομφερράτου
Ισαβέλλα της Σαβοΐας

Η **Ισαβέλλα** (ιταλ. *Isabella di Savoia*, 11 Μαρτίου 1591 - 28 Αυγούστου 1626) από τον Οίκο της Σαβοΐας ήταν κόρη του Δούκα της Σαβοΐας και με τον γάμο της έγινε πριγκίπισσα διαδόχου της Μόντενα.

## Βιογραφία
Ήταν το πέμπτο παιδί και η δεύτερη κόρη του Καρόλου Εμμανουήλ Α΄ δούκα της Σαβοΐας και της Αικατερίνης Μιxαέλας των Αψβούργων, κόρης του Φιλίππου Β΄ της Ισπανίας.

## Οικογένεια
Παντρεύτηκε το 1608 τον Αλφόνσο Γ΄ των Έστε, Διάδοχο της Μόντενα, και είχε τέκνα:
* Τσέζαρε (1609 - 1613).
*Φραγκίσκος Α΄ (1610 - 1658), Δούκας της Μόντενα και του Ρέτζο.
* Ομπίτσο (1611 - 1644), επίσκοπος της Μόντενα.
* Άντζελα Μαρία *Κατερίνα* (1613 - 1628), μοναχή.
* Τσέζαρε (1614 - 1677).
*Αλεσσάντρο (1615).
* Κάρλο Αλεσσάντρο (1616 - 1679).
* Ρινάλντο (1618 - 1672), καρδινάλιος. 
* Μαργαρίτα (1619 - 1692), παντρεύτηκε τον Φερράντε Γ΄ Γκοντζάγκα, Δούκα της Γκουαστάλλα.
**Μπεατρίτσε* Φραντσέσκα (1619 - 1622).
*Μπεατρίτσε (14- 15 Φεβρουαρίου 1622).
* Φιλιμπέρτο (1623 - 1645).
*Μπονιφάτσιο (1624).
* Άννα Μπεατρίτσε (1626 - 1690), παντρεύτηκε τον Αλεσσάντρο Β΄ Πίκο της Μιράντολα.

## Πρόγονοι


## Πηγές
* *Le Royaume d'Italie, vol. I. Les manuscrits du C.E.D.R.E.* (Cercle d'Études des Dynasties Royales Européennes): Dictionnaire Historique et Généalogique. 1992. ISSN 0993-3964. pp. 80–81, 129-132, 152-154.
* Kamen, Henry (1997). *Philip II*. Yale University Press.
* Storrs, Christopher (1999). *War, Diplomacy and the Rise of Savoy 1690-1720*. Cambridge University Press. ISBN 0521551463.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Μόντενα
Κατηγορία:Πριγκίπισσες της Σαβοΐας
Μαρία Βεατρίκη των Έστε, δούκισσα της Μάσσα

Η **Μαρία Βεατρίκη** (ιταλ. *Maria Beatrice d'Este*, 7 Απριλίου 1750 - 14 Νοεμβρίου 1829) του Οίκου των Έστε ήταν δούκισσα της Μόντενα & του Ρέτζο και με το γάμο της έγινε αρχιδούκισσα της Αυστρίας. Έγινε δούκισσα της Μάσσα και της Καρράρα (1790-1796, 1815-1829).

## Βιογραφία
Η *Μαρία Βεατρίκη Ριχάρδα* ήταν το πρώτο παιδί και η μόνη κόρη του Έρκολε Γ΄ της Μόντενα & του Ρέτζο και της Μαρίας Θηρεσίας Τσύμπο-Μαλασπίνα, κόρης και κληρονόμου του Αλντεράνο Α΄ της Μάσσα & της Καρράρα.

## Οικογένεια
Παντρεύτηκε το 1771 το Φερδινάνδο Κάρολο της Αυστρίας, Δούκα του Μπράισγκαου, και είχε δέκα τέκνα:
* *Ιωσήφ* Φραγκίσκος (1772).
*Μαρία Θηρεσία (1773 - 1832), παντρεύτηκε το Βίκτωρα Εμμανουήλ Α΄ της Σαρδηνίας.
*Μαρία *Ιωσηφίνα* (1775 - 1777).
* Μαρία Λεοπολδίνα (1776 - 1848), παντρεύτηκε τον Κάρολο Δ΄ Θεόδωρο της Βαυαρίας.
* Φραγκίσκος Δ΄ (1779 - 1846), Δούκας της Μόντενα.
* Φερδινάνδος Κάρολος Ιωσήφ (1781 - 1850), αρχηγός του αυστριακού στρατού κατά τους Ναπολεόντειους Πολέμους.
* Μαξιμιλιανός Ιωσήφ (1782 - 1863), Μέγας Μάγιστρος του Τάγματος των Τευτόνων Ιπποτών.
*Μαρία Αντωνία (1784 - 1786).
* Κάρολος (1785 - 1809), αρχιεπίσκοπος του Έστεργκομ, πρωθιερέας της Ουγγαρίας.
* Μαρία Λουδοβίκη (1787 - 1816), παντρεύτηκε τον εξάδελφό της, Φραγκίσκο Β΄ της Αγίας Ρωμαϊκής Αυτοκρατορίας.

## Πρόγονοι

## Πηγές
*  *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French)*. Bourdeaux: Frederic Guillaume Birnstiel. 1768. p. 87.

## Παραπομπές


Κατηγορία:Οίκος των Έστε
Κατηγορία:Πριγκίπισσες της Αυστρίας
Κατηγορία:Πριγκίπισσες της Μόντενα
Κατηγορία:Δούκισσες της Μόντενα
Μητρόδωρος της Στρατονικείας

Ο **Μητρόδωρος της Στρατονικείας** (τέλη 2ου αιώνα π.Χ.) ήταν Έλληνας φιλόσοφος από την πόλη Στρατονίκεια της Καρίας, στη Μικρά Ασία. Αρχικώς ήταν μαθητής της επικούρειας σχολής, αλλά στη συνέχεια ακολούθησε τον πλατωνικό φιλόσοφο Καρνεάδη. Η αποσκίρτησή του από την επικούρεια σχολή είναι σχεδόν μοναδική. Ο Κικέρων ερμηνεύει αυτή την αποστασία ως οφειλόμενη στην άποψη του Μητρόδωρου ότι ο φιλοσοφικός σκεπτικισμός του Καρνεάδη ήταν απλώς ένα μεσο για να επιτίθεται στους Στωικούς στο δικό τους έδαφος. Ο Μητρόδωρος υπεστήριζε ότι ο Καρνεάδης ήταν στην πραγματικότητα πιστός ακόλουθος του Πλάτωνα. Ο Κικέρων περιγράφει επίσης τον Μητρόδωρο ως ικανό ρήτορα, που είχε μεγάλη θέρμη και ρέοντα λόγο..

## Παραπομπές


## Πηγές
* Smith, William (επιμ.): *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]*, 1870

Μητροδωρος Στρατ
Μαρία Λεοπολδίνα της Αυστρίας-Έστε

Η **Μαρία Λεοπολδίνη** (γερμ. *Maria Leopoldina de Osterreich-Este*, 10 Δεκεμβρίου 1776 - 23 Ιουνίου 1848) από τον Οίκο των Αψβούργων-Λωρραίνης του κλάδου της Αυστρίας-Έστε ήταν κόρη του Αρχιδούκα της Αυστρίας & Δούκα του Μπράισγκαου και με τον γάμο της έγινε εκλέκτειρα της Βαυαρίας.

## Βιογραφία
Η *Μαρία Λεοπολδίνη Άννα Ιωσηφίνα Ιωάννα* ήταν η δεύτερη κόρη του Φερδινάνδου Καρόλου της Αυστρίας-Έστε, Δούκα του Μπράισγκαου, και της Μαρίας Βεατρίκης των Έστε, Δούκισσας της Μάσσα, κόρης του Έρκολε Γ΄ της Μόντενα & του Ρέτζο.

## Οικογένεια
Παντρεύτηκε πρώτα το 1794 τον Κάρολο Δ΄ Θεόδωρο της Βαυαρίας. Δεν απέκτησαν απογόνους. Ο Κάρολος Δ΄ Θεόδωρος απεβίωσε το 1799.

Το 1804 η Μαρία Λεοπολδίνα έκανε δεύτερο γάμο με τον Λούντβιχ, Κόμη του Άρκο-Στέππεργκ, βορειο-Ιταλό ευγενή που είχε εγκατασταθεί στο Μόναχο, και είχε τέκνα:
* Άλοϋς Νίκολαους Άμπρος (1808 - 1891), Κόμης του Άρκο-Στέππεργκ.
* Μαξιμίλιαν Γιόζεφ Μπέρνχαρντ (1811 - 1885), Κόμης του Άρκο-Στέππεργκ.
* Καρολίνε (1814 - 1815).

## Πρόγονοι





## Πηγές
* Krauss-Meyl, Sylvia: *Das "Enfant terrible" des Königshauses: Maria Leopoldine, Bayerns letzte Kurfürstin (1776-1848)*. Regensburg: Pustet, 1997. ISBN 3-7917-1558-5.
* Karl Otmar Freiherr von Aretin (1990), "Maria Leopoldine, Erzherzogin von Österreich", *Neue Deutsche Biographie (NDB)* (in German), 16, Berlin: Duncker & Humblot, pp. 182–183; (full text online)
* Wolfgang Kunz: Maria Leopoldine (1776–1848) – Kurfürstin von Pfalz-Bayern und Geschäftsfrau. in: *Mannheimer Geschichtsblätter. Neue Folge vol. 3*, 1995, ISSN 0948-2784, pp. 255–274.
* Friedrich Weissensteiner: *Habsburgerinnen auf fremden Thronen*. Ueberreuter, Vienna 2000, ISBN 3-8000-3761-0.
* Constantin von Wurzbach: Habsburg, Maria Leopoldine von Este in: *Biographisches Lexikon des Kaiserthums Oesterreich, vol 7*. Kaiserlich-königliche Hof- und Staatsdruckerei, Vienna 1861, p. 52 online

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες της Μόντενα
Κατηγορία:Γερμανίδες κόμισσες
Κατηγορία:Δούκισσες του Μπεργκ
Κατηγορία:Εκλέκτειρες του Παλατινάτου
Κατηγορία:Εκλέκτειρες της Βαυαρίας
Έραστος ο Σκήψιος

Ο **Έραστος** (4ος αιώνας π.Χ.) ήταν φιλόσοφος από την πόλη Σκήψιν της Τρωάδας (από όπου και το επίθετο «Σκήψιος»). Ο Έραστος και ο αδελφός του ο Κορίσκος ήταν μαθητές του μεγάλου φιλοσόφου Πλάτωνα στην Ακαδημία, στην Αθήνα. Ειδικότερα ο Έραστος ήταν και φίλος του Αριστοτέλη, αν και ως προς τις φιλοσοφικές απόψεις του ήταν ένας πλατωνικός και όχι αριστοτελικός «Ακαδημεικός» φιλόσοφος. Ο Διογένης ο Λαέρτιος αναφέρει ότι, μετά τον θάνατο του Πλάτωνα, ο Αριστοτέλης και ο Ξενοκράτης ταξίδεψαν μέχρι την Άσσο, πόλη κοντινή της Σκήψεως (απόσταση περίπου 50 χιλιόμετρα), πιθανώς ως προσκεκλημένοι του Εράστου. Εκεί ο Αριστοτέλης ηγήθηκε μιας ομάδας φιλοσόφων και πραγματοποίησαν καινοτόμες έρευνες στη βιολογία. Αυτή η «χρυσή περίοδος» της Άσσου τελείωσε αρκετά χρόνια αργότερα, όταν έφθασαν οι Πέρσες.

## Πηγές
* Διογένους Λαερτίου *Βίος Αριστοτέλους*
* Διογένους Λαερτίου *Βίος Πλάτωνος*

Εραστος
Μαρία Άννα της Αυστρίας (1610-1665)

Η **Μαρία Άννα** (γερμ. *Maria Anna von Habsburg*, 13 Ιανουαρίου 1610 - 25 Σεπτεμβρίου 1665) από τον Οίκο των Αψβούργων ήταν κόρη του Αυτοκράτορα της Αγίας Ρωμαϊκής Αυτοκρατορίας και με τον γάμο της έγινε εκλέκτειρα της Βαυαρίας.

## Βιογραφία
Ήταν το πέμπτο παιδί και η δεύτερη (πρώτη επιβιώσασα) κόρη του Φερδινάνδου Β΄ της Αγίας Ρωμαϊκής Αυτοκρατορίας και της Μαρίας Άννας των Βίττελσμπαχ, κόρης του Γουλιέλμου Ε΄ της Βαυαρίας.

## Οικογένεια
Παντρεύτηκε το 1635 τον Μαξιμιλιανό Α΄ της Βαυαρίας και είχε τέκνα:
* Φερδινάνδος Μαρία (1636 - 1679), Εκλέκτορας της Βαυαρίας.
* Μαξιμιλιανός Φίλιππος Ιερώνυμος (1638 - 1705), Δούκας του Λόιχτενμπεργκ.

## Πρόγονοι

## Πηγές
* Eder, Karl (1961), "Ferdinand II.", Neue Deutsche Biographie (NDB) (in German), 5, Berlin: Duncker & Humblot, pp. 83–85; (full text online)
* Wurzbach, Constantin, von, ed. (1861). "Habsburg, Maria Anna von Bayern" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 23 – via Wikisource.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Δούκισσες της Βαυαρίας
Κατηγορία:Εκλέκτειρες του Παλατινάτου
Κατηγορία:Εκλέκτειρες της Βαυαρίας
Μαργαρίτα της Αυστρίας, μοναχή

Η **Μαργαρίτα**, γερμ. Margaret von Habsburg (1536 - 1567) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Έγινε μοναχή στο αββαείο του Χαλλ στο Τυρόλο.

## Βιογραφία
Ήταν η έβδομη κόρη του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Άννας των Γιαγκελλόνων, κόρης του Βλαδίσλαου Β΄ της Ουγγαρίας & Βοημίας.

Γεννήθηκε στο Ίνσμπρουκ. Το 1564 η μεγαλύτερη αδελφή της Μαγδαληνή άρχισε την ίδρυση αββαείου στο Χαλλ του Τυρόλου, όπου η ίδια έγινε ηγουμένη. Η Μαργαρίτα έγινε μοναχή σε αυτό. Η μονή ήταν για αριστοκράτισσες ή αστές, που ήθελαν να ζήσουν μία ήσυχη και ευσεβή ζωή, υπό την επίβλεψη των Ιησουιτών. Η Μαργαρίτα απεβίωσε εκεί σε ηλικία 31 ετών.

## Πρόγονοι

## Πηγές
* Wurzbach, Constantin, von, ed. (1860). "Habsburg, Elisabeth von Oesterreich (Königin von Polen)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 6. p. 167 – via Wikisource.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Ιερά Μονή Ζωοδόχου Πηγής (Δερβενοχώρια)

Η **Ιερά Μονή Ζωοδόχου Πηγής** είναι μοναστήρι σε απόσταση, περίπου, δύο χιλιομέτρων βόρεια του χωριού της Πύλης Βοιωτίας. Πιστεύεται πως το συγκεκριμένο μοναστήρι αποτελούσε καθίδρυμα του Βυζαντινού αυτοκράτορα Αυτοκράτορα Αλέξιο τον Κομνηνό. Η ίδρυση του μοναστηριού χρονολογείται, περίπου, στον 12ο αιώνα, ενώ, το 1890, εργασίες αναστήλωσής του έλαβαν χώρα υπό την επίβλεψη του Αναστάσιου Ορλάνδου. Σήμερα, ορισμένα εκ των παλαιότερων χρονολογικά κτισμάτων του μοναστηριού σώζονται.

## Παραπομπές


## Πηγές

* 

Κατηγορία:Μονές της περιφερειακής ενότητας Βοιωτίας
Κατηγορία:Πάρνηθα
Καικιλία Ρενάτα της Αυστρίας

Η **Καικιλία Ρενάτα** (γερμ. *Cäcillia Renata von Habsburg*, 16 Ιουλίου 1611 - 24 Μαρτίου 1644) από τον Οίκο των Αψβούργων ήταν κόρη του Αρχιδούκα της Αυστρίας και Αυτοκράτορα της Αγίας Ρωμαϊκής Αυτοκρατορίας και με τον γάμο της έγινε βασίλισσα της Πολωνίας-Λιθουανίας.
## Βιογραφία
Ήταν η δεύτερη κόρη του Φερδινάνδου Β΄ της Αγίας Ρωμαϊκής Αυτοκρατορίας και της Μαρίας Άννας των Βίττελσμπαχ, κόρης του Γουλιέλμου Ε΄ της Βαυαρίας.

## Οικογένεια
Παντρεύτηκε το 1637 τον Βλαδίσλαο Δ΄ της Πολωνίας, Μεγάλο Δούκα της Λιθουανίας και (εκλεγμένο) Αυτοκράτορα της Ρωσίας. Απέκτησαν:
*Σιγισμούνδος Καζίμιρος (1640 - 1647).
*Μαρία Άννα Ισαβέλλα (8 Ιανουαρίου - 7 Φεβρουαρίου 1642).
*θνησιγενής κόρη (23 Μαρτίου 1644).

## Πρόγονοι

## Πηγές
* Eder, Karl (1961), "Ferdinand II.", *Neue Deutsche Biographie (NDB)* (in German), 5, Berlin: Duncker & Humblot, pp. 83–85; (full text online)
* Wurzbach, Constantin, von, ed. (1861). "Habsburg, Maria Anna von Bayern". *Biographisches Lexikon des Kaiserthums Oesterreich [Biographical Encyclopedia of the Austrian Empire]* (in German). 7. p. 23 – via Wikisource.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Ενταφιασμοί στον Καθεδρικό Ναό της Κρακοβίας
Υφυπουργείο Ναυτιλίας (Κύπρος)

Το **Υφυπουργείο Ναυτιλίας** της Κύπρου δημιουργήθηκε την 1η Μαρτίου 2018.  Η έδρα του Υφυπουργείου Ναυτιλίας βρίσκεται στη Μέσα Γειτονιά.

## Ιστορικό και αρμοδιότητες
Το Υφυπουργείο Ναυτιλίας ιδρύθηκε την 1η Μαρτίου 2018. Αποτελεί μετεξέλιξη του Τμήματος Εμπορικής Ναυτιλίας. Στόχος του υφυπουργείου είναι *η διατήρηση και περαιτέρω ανάπτυξη μιας ασφαλούς, κοινωνικά υπεύθυνης και βιώσιμης ναυτιλίας, για την ενίσχυση της εθνικής οικονομίας και τη δημιουργία νέων θέσεων εργασίας, τεχνογνωσίας και εμπειρογνωμοσύνης στον τομέα.*

## Διατελέσαντες υφυπουργοί
Ο πίνακας που ακολουθεί παρουσιάζει όλους τους Υφυπουργούς Ναυτιλίας από την ίδρυση του υφυπουργείου έως σήμερα.

## Παραπομπές

## Πηγές
*

Ναυτιλιας
Κατηγορία:Υπουργεία Ναυτιλίας
Χέντβιχ των Αψβούργων

Η **Χέντβιχ** ή **Χάιλβιγκ**, γερμ. Hedwig (oder Heilwig) von Habsburg (π. 1260 - 1303) από τον Οίκο των Αψβούργων ήταν πριγκίπισσα της Γερμανίας και με τον γάμο της έγινε μαργραβίνα του Βρανδεμβούργου-Ζάλτσβεντελ.

## Βιογραφία
Ήταν η τέταρτη κόρη του Ροδόλφου Α΄ της Γερμανίας και της Γερτρούδης, κόρης του Μπούρκχαρντ Ε΄, κόμη του Χόενμπεργκ.

## Οικογένεια
Παντρεύτηκε το 1279 τον Όθωνα ΣΤ΄ των Ασκάνια, μαργράβο του Βρανδεμβούργου-Ζάλτσβεντελ. Δεν απέκτησαν απογόνους.

### Πρόγονοι


## Πηγές
* Marek, Miroslav. "Habsburg 2". Genealogy.EU

## Παραπομπές


Κατηγορία:Οίκος των Αψβούργων